ב-2016 פורסמה תוכנית להרחבת הפארק והאגם, במסגרת התוכנית יוקמו בצמוד לאגם כ-700 חדרי מלון, חווה חקלאית, מרכז מסחרי של כ-7,000 מ"ר, 1700 יחידות דיור בשכונה בשם "נוף האגם" ואף רחוב מפלים אקולוגי שישמש לבילוי ולאירועי אמנות בפארק. עלות הפרויקט תהיה כ-130 מיליון שקל.
באפריל של אותה שנה החלו העבודות להקמתם של בית מלון שיכיל כ-300 חדרים, מרכז קונגרסים וכן כפר אמנים שיכלול 20 גלריות.
דינמו וולוגדה
דינמו וולוגדה (ברוסית: Динамо Вологда) הוא מועדון כדורגל רוסי מהעיר וולוגדה. קיים מאז 1926 אם כי רק מ-1966 החל להתחרות באליפות הסובייטית.
הישג השיא של הקבוצה הוא ההעפלה לליגה הרוסית הראשונה – ליגת המשנה הרוסית – בה התמודדה משך שתי עונות בלבד (ב-1992 וב-1993) עד שהודחה בחזרה לליגה השנייה.
ב-2002 וב-2005 סיימה כסגנית אלופת הליגה, אך לא העפילה לליגת המשנה כיוון שרק המקום הראשון מעפיל לליגה הראשונה. בהתאם לתוצאות עונת 2011/12 המועדון ירד ליגה והוא משחק מאז בליגת הכדורגל החובבנית של רוסיה.
היסטוריה.
מועדון הכדורגל דינמו וולוגדה הוקם ב-8 במרץ 1926 ביוזמת גיידוצ'וניוק, איש שירותי הביטחון של העיר וולוגדה שהיה חבר באגודת דינמו.
כבר ב-1927 זכתה הקבוצה בתואר הראשון שלה והייתה לאלופת העיר וולוגדה ועד שנת 1931 ביססה את עצמה כקבוצת הכדורגל הטובה בעיר כשזכתה באליפות שנייה.
בתקופת ברית המועצות הקבוצה המשיכה לשחק באליפות העיר ובליגות הנמוכות של ברית המועצות, אך באותן שנים נודעה גם היריבות המרה שבין קבוצת דינמו וולוגדה לקבוצת ספרטק וולוגדה, שבדומה למקבילותיהן ממוסקבה היו יריבות מושבעות בשל היריבות הכללית שבין אגודות הספורט שניהלו את הקבוצות; דינמו ייצגה את אנשי זרועות הביטחון וספרטק ייצגה את פועלי מפעלי הבשר.
ב-1963 התרחש המשבר החמור ביותר בתולדות הקבוצה, כאשר בשל קשיים פיננסיים רבים התקשתה הקבוצה להמשיך להתקיים ונערכו אף דיונים שבמהלכן הוצע לפרק את הקבוצה, בשל חוסר היכולת הכלכלית לתחזק אותה. רק ברגע האחרון ההחלטה נדחתה ולבסוף נשכחה וראשי הקבוצה המשיכו להילחם בעור שיניהם למען הישרדות הקבוצה.
לאחר התפרקות ברית המועצות הקבוצה שיחקה מספר עונות בודדות בליגת המשנה, וב-1994 הודחה בחזרה לליגה השנייה, כאשר ההדחה יצרה סכסוך עמוק בין שחקני הקבוצה למאמנם. בסיום עונת 2011 ירדה ליגה ומאז משתתפת בתחרויות של ליגת הכדורגל החובבנית של רוסיה. בעונת 2021 זכתה באליפות טבעת הזהב של הליגה השלישית.
ריצופי פנרוז
דינמו קוסטרומה
דינמו קוסטרומה (ברוסית: Динамо Кострома) הוא מועדון כדורגל חובבני מהעיר קוסטרומה שהתמודד בליגה הרוסית השנייה בעבר. דינמו קוסטרומה הייתה אלופת טבעת הזהב של רוסיה בשנת 2008.
היסטוריה.
אגודת דינמו קוסטרומה הוקמה לראשונה ב-1926 ועד 1946 התמודדה בטורנירים עירוניים. הקבוצה זכתה פעמיים באליפות מחוז קוסטרומה (1947, 1954). החל מ-1952 הקבוצה החלה להתמודד בליגות המקצועניות, תחילה בברית המועצות ואחר כך גם ברוסיה.
ב-2008 הקבוצה זכתה בעונת ליגת הכדורגל החובבנית של רוסיה באזור שלה. בעונות 2010 ו-2011 הקבוצה שיחקה בליגה הרוסית השנייה.
בעונת 2012/13 ראש העיר החליט אומנם על איחוד הקבוצה עם קבוצה עירונית אחרת - ספרטק קוסטרומה, אך המהלך לא יצא לפועל לבסוף.
ג'ון קארי
ג'ון אנתוני קארי (באנגלית: John Anthony Curry; 9 בספטמבר 1949 - 15 באפריל 1994) היה מחליק קרח בריטי שהתחרה בקטגוריית גברים יחידים. היה אלוף אולימפי (אינסברוק 1976), אלוף עולם (גטבורג 1976), אלוף אירופה (ז'נבה 1976) ו-5 פעמים אלוף בריטניה.
קארי היה נושא הדגל של בריטניה בטקס הפתיחה באולימפיאדת אינסברוק (1976).
ביוגרפיה.
קארי נולד בברמינגהאם. כילד רצה להיות רקדן, אך אביו סירב לאפשר לו לרקוד כפעילות לבנים ולכן החל להתאמן בגיל 7 בהחלקה אמנותית. לאחר מותו של אביו בגיל 16 עבר לגור בלונדון והתאמן בהדרכתו של ארנולד גרשווילר שהוביל אותו לזכייה באליפות בריטניה בשנים 1971. בשנת 1972 עבר להתאמן בהדרכתו של גוסטב לוסי האמריקאי ואחר כך בהדרכתו של קארלו פאסי האיטלקי שהוביל אותו לזכייה בתארים האירופי, העולמי והאולימפי בשנת 1976.
באולימפיאדת סאפורו (1972) סיים קארי במקום 10 בהחלקה אמנותית בתחרות לגברים יחידים.
באליפות אירופה בהחלקה אמנותית שנערכה בזאגרב, לשעבר יוגוסלביה בשנת 1974 זכה קארי במדליית ארד אחרי יאן הופמן ממזרח גרמניה וסרגיי וולקוב מברית המועצות. אותה שנה, הוא סיים במקום שביעי באליפות העולם שנערכה במינכן, מערב גרמניה.
באליפות אירופה בהחלקה אמנותית שנערכה בקופנהגן, דנמרק בשנת 1975 זכה קארי במדליית כסף אחרי ולדימיר קובלב ולפני יורי אובצ'יניקוב שניהם מברית המועצות. אותה שנה, הוא זכה במדליית ארד באליפות העולם שנערכה בקולורדו ספרינגס, ארצות הברית אחרי וולקוב וקובלב הסובייטים.
1976, שנת השיא.
באליפות אירופה בהחלה אמנותית שנערכה בז'נבה, שווייץ בשנת 1976 זכה קארי במדליית זהב לפני קובלב והופמן. לאחר מכן, הוא זכה באולימפיאדת אינסברוק (1976) במדליית זהב לפני קובלב וטולר קרנסטון מקנדה ובמדליית זהב באליפות העולם שנערכה בגטבורג, שוודיה לפני קובלב והופמן.
לאחר אליפות העולם פרש קארי מתחרויות והקים חברה שבה עבד כמחליק מקצועי. הוא נודע כאדם שקשה להסתדר איתו, ומחלוקת עם מנהלי העסקים שלו אילצו אותו להפסיק את פעילות החברה שלו באמצע שנות ה-80. אחרי זה הוא הופיע בציבור לעיתים נדירות.
חייו האישיים.
עיתון ה"בילד" הגרמני חשף (אאוטינג) בשנת 1976 לפני אליפות העולם שנערכה בגטבורג, שוודיה את עובדת היותו של קארי הומוסקסואל. תקופה קצרה הדבר עורר התעניינות באירופה, אך לאחר מכן, התקשורת בחרה להתעלם מנטייתו המינית במשך שנים.
בשנת 1987 אובחן קארי כנשא "HIV", בשנת 1991 חלה באיידס ולפני מותו בחר לספר בתקשורת על מחלתו ועל נטייתו המינית. הוא העביר את שנתו האחרונה בבית אמו ונפטר ב-15 באפריל 1994 לאחר התקף לב על רקע מחלתו, בזרועות מי שהיה מאהבו במשך שנתיים השחקן הבריטי אלן בייטס.
יושר דברי אמת
בישטינה
פאזל בובל (סדרת משחקים)
פאזל בובל (ביפנית: パズル, במערב משווק בעיקר בשם Bust-a-Move), היא סדרת משחקי וידאו שפותחה על ידי חברת טאיטו היפנית. המשחק הראשון בסדרה יצא לשווקים בשנת 1994 למכונות הארקייד.
במהלך המשחק, על השחקן לכוון ולירות בועות בצבעים שונים לעבר חלקו העליון של המסך. כאשר לפחות שלוש בועות באותו הצבע סמוכות זו, הן נעלמות, והבועות שנערמו מעליהן נופלות מעלה "קומה" אחת. המטרה היא למנוע מצבירת בועות רבות מדי בחלק התחתון של המסך. מעת לעת, מתווספת בחלק העליון של המסך שורת בועות. כמו כן, לשחקן יש זמן מוגבל לירות את הבועות שברשותו.
במשחק משולבים דמויותיהם של דרקונים ירוקים וכחולים ממשחק הפלטמפורה הפופולרי "באבל בובל".
סדרת המשחקים.
סדרת משחקי פאזל בובל מורכבת מחמישה משחקים עיקריים שיצאו לאורך השנים לקונסולות המשחק השונות.
בארצות הברית, כל המשחקים בסדרה משווקים תחת השם "Bust-a-Move". באירופה, המשחק הראשון בסדרה שווק תחת השם "פאזל בובל".
פאזל בובל
חוג מקומי למחצה
בתורת החוגים, חוג מקומי למחצה הוא חוג formula_1 כך שהמנה formula_2 היא חוג פשוט למחצה ארטיני, כאשר formula_3 הוא רדיקל ג'ייקובסון. החוגים המקומיים-למחצה הקומוטטיביים הם אלו שיש להם מספר סופי של אידיאלים מקסימליים.
ההגדרה.
חוג formula_1 הוא מקומי למחצה אם formula_2 ארטיני. מכיוון ש-formula_2 ממילא פרימיטיבי למחצה, נובע מיד שהמנה פשוטה למחצה, כלומר (לפי משפט ודרברן-ארטין) סכום ישר של חוגי מטריצות מעל חוגים עם חילוק.
דוגמאות.
המקרה הקומוטטיבי.
בכל חוג קומוטטיבי נתרי formula_1, אוסף האיברים שהם מחלקי אפס מוכל באיחוד סופי של אידיאלים ראשוניים. משום כך, חוג השברים הקלאסי של formula_1, המתקבל בתהליך של מיקום על ידי היפוך כל האיברים הרגולריים (היינו שאינם מחלקי אפס) הוא מקומי למחצה.
חוג דדקינד מקומי למחצה הוא ראשי. במילים אחרות, לכל חוג דדקינד שאינו תחום ראשי יש אינסוף אידיאלים מקסימליים.
המקרה הכללי.
חוג formula_1 הוא מקומי למחצה אם ורק אם יש פונקציה formula_10, כך ש-formula_11 לכל formula_12, ו-formula_13 הפיך אם ורק אם formula_14.
יש דרכים רבות לקבל חוגים מקומיים למחצה. חוג מקומי הוא מקומי למחצה. מכפלה סופית של חוגים מקומיים היא מקומית למחצה. חוג מטריצות מעל חוג מקומי הוא מקומי למחצה. כל חוג שהוא מודול סופי מעל תת-חוג קומוטטיבי שהוא מקומי למחצה, גם הוא מקומי למחצה. אם formula_15 הוא חוג ארטיני שמאלי, ו-formula_1 הוא תת-חוג כך שמודול המנה formula_17 ארטיני מעל formula_1, אז formula_1 מקומי למחצה.
אם חוג הוא "קלאסי" (כל איבר שאינו מחלק אפס הוא הפיך), ומקיים את תנאי השרשרת העולה על מאפסים ימניים ועל מאפסים שמאליים, אז הוא מקומי למחצה.
אם יש לחוג מספר סופי של אידיאלים מקסימליים, אז הוא מקומי למחצה (ההפך נכון במקרה הקומוטטיבי, אבל לא במקרה הכללי).
כל חוג אנדומורפיזמים של מודול ארטיני הוא מקומי למחצה. כך גם חוג האנדומורפיזמים של מודול יוניסריאלי (כזה שתת-המודולים שלו מהווים שרשרת).
הטווח היציב.
כל חוג מקומי למחצה formula_1 הוא בעל טווח יציב 1, כלומר, אם formula_21 מכיל איבר הפיך, אז formula_22 מכיל איבר כזה.
מחלקות של חוגים מקומיים למחצה.
כל חוג אנדומורפיזמים של מודול בעל אורך סופי הוא פרימרי למחצה, היינו מקומי למחצה, עם רדיקל ג'ייקובסון נילפוטנטי.